Sambýliskona íslenska mannsins sem lést á Spáni ósátt við fréttaflutning fjölmiðla . Mannlíf greindi frá því í gær að Sverrir Örn Olsen hefði fundist látinn á heimili sínu í Torrevieja á Spáni aðfararnótt sunnudagsins 12. janúar , hann var 65 ára að aldri . Guðmundur Freyr Magnússon , stjúpsonur Sverris Arnar , er í haldi lögreglunnar í Torrevieja , grunaður um að hafa orðið Sverri Erni að bana . Kristín Guðmundsdóttir , móðir Guðmundar , er ósátt við fréttaflutning spænska miðilsins Informacion af málinu , að því er kemur fram í Fréttablaðinu í dag , en bæði Morgunblaðið og Ríkissjónvarpið vitnuðu í Informacion . Kristín segir Informacion fara með rangt mál , þar sem miðillinn greindi frá því að sonur hennar hafi klifrað yfir vegg og þannig komist inn á heimili Kristínar og sambýlismanns hennar . Þar segir að komið hafi til átaka sem endað hafi með því að sambýlismaðurinn hafi fallið á rúðu og hún brotnað . Við það hafi hann hlotið fjölda áverka og látist . Hið sanna sé að sonur hennar hafi kastað 14 kílóa gaskút í gegn um rúðuna og síðan ruðst inn á heimilið , ýtt sambýlismanni hennar í gólfið og síðan lagt ítrekað til hans með hnífi . Það hafi orðið honum að bana . „ Það áttu sér engin átök stað . Sonur minn hafði hann undir á skömmum tíma , “ segir Kristín í samtali við Fréttablaðið . Skýrsla var tekin af henni í gær og hún á að mæta aftur klukkan tíu fyrir hádegi í dag . Með langan sakaferil að baki á Íslandi Guðmundur Freyr sem grunaður er um að hafa orðið sambýlismanni móður sinnar að bana er nýlega orðinn fertugur .